
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира:

Подробният устройствен план – план за застрояване (ПУП – ПЗ) за смяна предназначението на поземлен имот (ПИ) с идентификатор 44238.219.1 по кадастралната карта и кадастралните регистри (КККР) на гр. Лом, с който същият да придобие статут на урегулиран поземлен имот с трайно предназначение от земеделски в „За производствени и складови дейности – производство на електрическа енергия от възобновяеми източници и трафопост” попада в обхвата на Приложение № 2 (т. 9.1) на Наредбата за ЕО и съгласно разпоредбата на чл. 2, ал. 2, т. 1 от нея подлежи на преценяване на необходимостта от извършване на екологична оценка. 

На основание чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), планът подлежи на оценка за съвместимост. 

Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

29.03.2023 г.
